cyanic-selkie/wikianc huggingface dataset:
Kolombopoŝto
Ameriko
En foraj regionoj de Usono oni starigis kolombopoŝtservojn je la fino de la 19-a jarcento. Oswald Zahn fondis la plej granda el tiuj poŝtservoj, kiu ligis la malgrandan insulon Santa Catalina al la ĉirkaŭ 35 km distanca Kalifornio ekde 1894. La kolomboj flugis de Avalon, la plej granda urbo de la insulo, al Bunker Hill en Los Angeles. Pro ekonomia malsukceso la linio ĉesis funkcii en 1898 kaj iom poste la insulo estis ligita al la telegrafreto.
Piet Mondriaan
Periodo en Nederlando
La periodon kiun Mondriaan pasigis en Nederlando karakterizis maltrankvilo. Li ofte transloĝiĝis, havis multajn adresojn en kaj ekster Amsterdamo. Ankaŭ spirite li estis serĉanto. En 1893 li ricevis la konfirmacion de la severa Reformita Eklezio kaj 1909 li aliĝis al la Teozofia Asocio de Amsterdamo. Poste li provis iĝi membro de la framasonoj, sed ili lin malakceptis.
Kolombopoŝto
Ameriko
Ankaŭ en Alasko oni volis starigi propran kolombopoŝton. La ideon havis Thomas Arnold en la jaro 1897 kaj jam provpresigis kolombopoŝtmarkojn kun valoro de 1 kaj 2 dolaroj. La bildigitaj kolomboj tenis, kiel sur la novzelandaj poŝtmarkoj, leteron enbeke. La subskribaĵo estis Alaska Carrier / Pigeon Mail / Service Company. Thomas Arnold volis funkciigi tian poŝtservon por la alaskaj orkampoj. Kiel ĉe la pariza aerostata poŝto la mesaĝoj devus esti malpligrandigitaj.
Herrera de Soria
Herrera de Soria [eREra deSOrja] estas municipo de Hispanio, en la regiono Kastilio kaj Leono, nordokcidente de la provinco Sorio kaj en la Komarko Pinares (Komarko Pinaroj) en la nordokcidento de la provinco. La loknomo Herrera de Soria estas etimologie komprenebla kiel Forĝejo de Sorio.
Kolombopoŝto
Afriko
En Kongo Belga en la 1910-aj jaroj ekzistis kolombopoŝto inter la ĉefurbo Boma kaj la havenurbo Banana. Tiam la telegrafa reto de Kongo estis ankoraŭ konstruata. La unua telegraflinio Banana - Boma - Léopoldville - Coquilhatville estis nur parte realigita en la jaro 1905. Tial la belga registaro decidis starigi portempan leterpoŝtlinion, kiu funkciis ĝis la fino de la jardeko.
Piet Mondriaan
Periodo en Nederlando
En 1892 Mondriaan iris al la Amsterdama artakademio (kunstacademie). Komence li pentris banalajn religiajn verkojn kun idealigitaj kamparaj scenoj. Li ankaŭ faris portretojn. Li mem skribas pri tio:"'Op mijn 22e begon een zeer moeilijke tijd voor mij. Om in mijn levensonderhoud te voorzien deed ik allerlei soorten werk: bacteriologische tekeningen maken, schilderijen copieëren in Musea, ook gaf ik lesinstruis. Toen begon ik landschappen te verkopen en ik was blij dat ik net genoeg geld kon verdienen om te doen wat ik wilde doen.'""(En mia 22-a jaro por mi komencis tre penoza tempo. Por gajni mian vivtenon mi faris ĉiajn specojn de laboro: fari bakteriologiajn desegnaĵojn, kopii pentraĵojn en muzeoj, mi ankaŭ instruis legi. Poste mi komencis vendi pejzaĝojn kaj min deprimis, ke mi ne povis perlabori sufiĉe da mono por fari kion mi volas.)"Perdinte iluziojn Mondriaan aliĝis al rondoj de radikalaj maldekstruloj. Post sange finanta fervoja striko en 1903 li forlasis Amsterdamon kaj ekloĝis en Brabant. Tie li pentris pejzaĝojn, sundronojn, muelilojn kaj florojn, provante trafi la guston de la pagipova publiko.
Herrera de Soria
Geografio
Ĝia municipa teritorio okupas totalan areon de 26,07 km² kaj laŭ la demografia informo de la municipa censo fare de la INE en 2021, ĝi havis 9 loĝantojn, kontraste al plo ol 400 kunposedantoj de la arbaro. Ĝi perdis loĝantojn dum la 20-a jarcento pro migrado al urbaj areoj, kiel ja okazis en multaj loĝlokoj de la regiono, fakte perdis preskaŭ 250 loĝantojn el la 1950-aj jaroj.
Kolombopoŝto
Azio
Ankaŭ la nederlanda registaro uzis kolombopoŝton kiel portempan solvon atendante la finpretigon de telegrafa reto. Ĝi uzis militistajn kolombojn por transportigi mesaĝojn inter Sumatro kaj Javo.
Herrera de Soria
Geografio
Ĝi distas 58 km de Sorio, provinca ĉefurbo. Ĝi apartenas al la Natura Parko Cañón del Río Lobos.
Piet Mondriaan
Periodo en Nederlando
Mondriaan lasis sin inspiri de Vincent van Gogh, kiu intertempe iĝis pli populara ol dum sia vivo. Dum ĉi periodo M. pentris portretojn kaj plu florojn, kiuj memorigas ankaŭ al la verkoj de Gustav Klimt. Ĉirkaŭ 1907 Mondriaan komencis pentri ege stiligitajn pejzaĝojn. Anticipante la estonton li ĉiam pli disiĝis de la realo. Liaj verkoj nun montris influojn de la Skolo de Hago (Haagsche School) kaj de la amsterdamaj impresionistoj. Tiutempe ankaŭ Jan Toorop grave infuis lian kreadon.
Kolombopoŝto
Eŭropo
En Germanio ne stariĝis kolombopoŝtlinioj tiuepoke. Tamen en la jaro 1876 ĉe la norda marbordo, ĉefe en Tönning, ĉe la marenfluejo de la Eider, oni testis ligon inter lumŝipoj ankritaj ĉirkaŭ 55 km antaŭ la marbordo kaj la kontinento per leterkolomboj. Kvankam la kolomboj povis transporti la mesaĝojn eĉ dum ŝtormegoj, la projekto forfalis.
Herrera de Soria
Geografio
En ĝia teritorio inklude en la Reto Natura 2000 estas la Loko de Komunuma Intereso konata kiel Cañón del Río Lobos, okupanta 1 491 hektarojn, nome 57 % de la teritorio, la Loko de Komunuma Intereso konata kiel Sabinares Sierra de Cabrejas, okupanta 1 113 hektarojn, nome 43 % de la teritorio kaj la Birdoprotekta Areo ZEPA konata kiel Cañón del Río Lobos, okupanta 1 491 hektarojn, nome 57 % de la teritorio.
Kolombopoŝto
Eŭropo
Je la komenco de la 20-a jarcento ekzistis nur malmultaj privataj entreprenaj kolombopoŝtservoj. La ŝipoj de HAOAG tamen daŭre havis proprajn leterkolombojn por kontakti kiel eble plej rapide proksimajn havenojn.
Piet Mondriaan
Periodo en Nederlando
En 1908 Mondriaan ekloĝis en Zeeland kaj pentris interalie diversajn versiojn de la preĝejo de Domburg. Mallongan tempon li ankaŭ pentradis laŭ punktisma stilo. En 1909 mortis la patrino de Mondriaan. Liaj avangardismaj verkoj vendiĝis ĉiam pli bone.
Mandato de la Ĉielo
La Mandato de la Ĉielo (en ĉina 天命 pinjine tiānmìng; laŭvorte: "ĉielo nomita") estas antikva ĉina kredo kaj filozofia ideo laŭ kiu dio aŭ la ĉielo (天; Tian) donis al imperiestroj la rajton regi surbaze de ilia kapablo regi bone kaj juste. Laŭ tiu kredo, la ĉielo donas sian mandaton al justema reganto, nome la Filo de la Ĉielo, kaj reprenas ĝin de despota reganto, kaŭzante la demisiigon de tiu reganto. La Mandato de Ĉielo tiam estus transdonita al tiuj kiuj regus plej bone. La fakto ke reganto estis faligita estis prenita kiel indiko ke la reganto perdis la Mandaton de Ĉielo.
Kolombopoŝto
Mondmilite
Helpe de leterkolomboj eblis konservi du diversajn ligojn. Aldone al la kolomboligoj inter la fronto kaj fiksaj kolombejoj en la sekura hejmlando oni uzis ankaŭ moveblajn leterkolombejojn. Tiajn kolombejojn unue uzis nur la franca armeo. Temis fakte pri specifa adaptita aŭtobuso de la marko Berliet. Kvankam la celo de la kolomboj daŭre ŝanĝis, tiuj ĉiam trovis la ĝustan vojon. Dum la batalo de la Marno en la jaro 1914 la franca armeo uzis 72 leterkolombejaj veturiloj.
Piet Mondriaan
Periodo en Parizo: Kubismo
En 1911 Mondriaan transloĝiĝis al Parizo por ekkoni pli intense la verkaron de Pablo Picasso kaj aliaj kubistoj. En Parizo li alprenis la nomon "Piet" anstataŭ sia baptonomo Pieter Cornelis. Mondriaan estis influata de la verkoj de Picasso kaj Georges Braque. Liaj pentraĵoj iĝis pli kaj pli abstraktaj same kiel iliaj titoloj, ekzemple ''Komponaĵo nr. 9''
Herrera de Soria
Geografio
Temas pri tre grava areo el ekologia vidpunto. Inter arboj elstaras juniperoj, pinoj kaj kverkoj. Inter mamuloj menciindas kapreoloj, aproj, melo, sciuroj, vulpoj ktp. Inter birdoj rimarkindas gipoj, perknopteroj, agloj, falkoj, pegoj, la ruĝbeka montokorvo, la malgranda krucbekulo ktp. Abundas ankaŭ reptilioj, amfibioj kaj fungoj.
Mandato de la Ĉielo
La koncepto de Mandato de la Ĉielo unue estis utiligita por apogi la regulojn de la reĝoj de la Dinastio Zhou, kaj ilian demisiigon de la pli frua Dinastio Shang. Ĝi estis uzita dum la historio de Ĉinio por apogi la regulon de la Imperiestroj de Ĉinio, inkluzive de "eksterlandaj" dinastioj (t.e. ne-Hanoj laŭ etneco) kiel ekzemple la Dinastio Qing.
Kolombopoŝto
Mondmilite
Ĉefe famiĝis la usonana leterkolombo Cher Ami, kiu estis grave brustvundita per pafado apud la franca urbo Verdun. Malgraŭ tio ĝi sukcesis transporti la mesaĝon de Major Charles Whittlesey de la 77-a infanteridivizio. Lia divizio perdis kontakton kun la cetera usona armeo kaj estis ĉirkaŭita de malamikoj sen iuj ajn nutraĵoj. Danke al la mesaĝo transportita de Cher Ami 194 soldatoj estis savitaj. Pro la kuraĝa agado Cher Ami ricevis ceremonie la francan militan medalon Croix de Guerre. Entute usonanoj uzis 442 leterkolombojn dum tiu batalo.
Mandato de la Ĉielo
La Mandato de la Ĉielo estis bon-akceptita kaj populara ideo inter la homoj de Ĉinio, ĉar ĝi argumentas por la forigo de nekompetentaj aŭ despotaj regantoj, kaj provizita instigo por regantoj por regi bone kaj juste. La koncepto ofte estis citita fare de filozofoj kaj akademiuloj en antikva Ĉinio kiel maniero limigi la misuzon de potenco de la reganto, en sistemo kiu alie ofertis malgrandajn aliajn ŝancojn al tiu potenco.
Kolombopoŝto
Mondmilite
Ankaŭ la germana armeo uzis leterkolombojn, sed al fiksaj kolombejoj, nur malofte al moveblaj. La transportotaj germanaj mesaĝoj ricevis konfirman bluan stampon ''Kgl. Preuss. Brieftaubenschlag'' (reĝa prusa leterkolombejo).
Piet Mondriaan
Denove en Nederlando: nun pure abstrakta
En la jaro 1914, dum komenciĝis la Unua mondmilito, li vizitis sian malsanan patron. Pro la militaj cirkonstancoj li ne povis reveni al Parizo kaj ekloĝas en Laren, loko tre ŝatata de artistoj. Mondriaan konatiĝis kun Theo van Doesburg kaj skribis en ties ĵurnalo De Stijl traktaĵojn pri arto. Ankaŭ Bart van der Leck grave influis Mondriaan.
Herrera de Soria
Historio
La areo apartenis unue al la Regno Kastilio. En Mezepoko okazis reloĝado fine de la 10-a jarcento.
Kolombopoŝto
Mondmilite
Entute 32 leterkolomboj ricevis la Dickin Medal (Dickin-medalon) pro eksterordinaraj agoj. Inter la plej famaj premiitoj estis la leterkolombo G.I. Joe, kiu ricevis la medalon pro agado en la itala urbeto Calvi Risorta la 18-an de oktobro 1943.La 56-a brita brigado sukcesis venki la urbeton sen granda kontraŭstaro de la germanaj trupoj. La aliancanoj ne enkalkulis tion, la usona armeo devis helpi la britan per aeratakoj de la urbeto. Sed la britoj ne sukcesis kontakti la aliancanojn por anonci ilian venkon kaj haltigi la aeratakon. Tial oni konfidis la urĝan mesaĝon al la leterkolombo G.I. Joe. Post nur 20 minutoj ĝi alvenis ĉe la 30 km fora usona komandejo, antaŭ la forflugo de la bombaviadiloj. Tial oni dankis al G.I. Joe la savon de 1.000 soldatoj.
Sternstunden der Menschheit
Sternstunden der Menschheit ("Stelmomentoj de la Homaro") estas grupo de 12 mallongaj rakontoj de Stefan Zweig pri historiaj okazaĵoj, en kiuj Zweig vidas, kiel la ago de malmultaj homoj ŝanĝas homaran historion. Ĝi estis publikigita en 1927.
Kolombopoŝto
Fine de la 20-a jarcento
Post la dua Mondmilito leterkolomboj estis uzitaj pli kaj pli malofte por transporti mesaĝojn. La lasta granda kazo de usonaj leterkolomboj estis dum la korea milito (1950-1953) por sendi mesaĝojn al soldatoj kiuj laboris kaŝe malantaŭ la malamikaj linioj.
La brita armeo haltigis sian leterkolomboprogramon en 1948. En Svisio leterkolomba sekcio estis haltigita nur en 1997. Nuntempe militista uzo de leterkolomboj preskaŭ ne plu ekzistas, ĉefe pro la rapida evoluo de modernaj komunikiloj.
Camañas
Camañas [kaMAnjas] estas vilaĝo kaj municipo de la provinco Teruelo (nordorienta Hispanio), nome en la suda komarko Komunumo de Teruelo, kies komarka ĉefurbo estas la provinca ĉefurbo mem, Teruelo.
Kolombopoŝto
Fine de la 20-a jarcento
En la hinda federacia ŝtato Orissa la polico konservis similan kolombopoŝton ĝis marto 2002. Ĝi funkciis ekde 1946, ĉefe por rapida mesaĝtranssendo ĉe naturkatastrofoj. Sed tiaj servoj restis esceptoj.
Camañas
Geografio
Ĝi estas je 53 km de Teruelo, provinca ĉefurbo. Okcidente de la municipa teritorio estas la Aŭtovojo Mudeĥara (A-23), kiu ligas Zaragozo-n kun Teruelo, kaj la nacia ŝoseo N-234, kiu iras paralele al la antaŭe menciita kaj parte irante kun la N-330. De Camañas eblas iri tien ĉu tra Argente kaj Aguatón, ĉu norde de Celadas. Krome eblas iri nordorienten al Visiedo kaj poste sudorienten al Perales del Alfambra.
Sternstunden der Menschheit
La konkero de Konstantinopolo (29-a de majo de 1453)
Mahometo la 2-a de Turkio sieĝas Konstantinopolon, la lastan restaĵon de la Bizanca imperio. La imperiestro petas helpon de la kristanaro, eĉ unuigas ortodoksismon kaj katolikismon. En la fina atako, la turkoj trovas malfermitan pordeton Kerkaporta kiu trairebligas la internan muregon.
Herrera de Soria
Historio
La loka ekonomio dependis entute de la diversaj enspezoj de la montara arbaro, nome ligno, paŝtado, rezino ktp. La posedo de la arbaro estis municipa. Fine de la 19-a jarcento oni dekretis procezon de desamortización, kiu konsistis en senposedigo de posedaĵoj de kolektivaj entoj, kiaj municipoj por ties posta vendo. Tiel oni rabadis al la lokanoj ties montaron. En 1905 okazis tiukadra aŭkcio, per kiu 44 lokanoj akiris la montaron. En 2007 oni rereguligis la administradon kaj oni trovis 400 heredantojn de proksimume tri kvaronoj de la iama kolektiva posedaĵo.
Piet Mondriaan
Denove en Nederlando: nun pure abstrakta
Ekde 1917 ĉia realismo malaperis el liaj verkoj kaj iom post iom ankaŭ ĉiaj movo kaj profundo. De tiam li uzadis plu nur la primarajn kolorojn, ruĝan, bluan kaj flavan, krome grizon, blankon kaj nigron. Nun ĉiuj verkaĵoj liaj havas statikan firmecon kaj stabilecon, kiuj estas karakterizaj por arkitekturo.
Sternstunden der Menschheit
Georg Friedrich Händel (21-a de aŭgusto de 1741)
En Londono, Händel, malsana, ŝuldanta, deprimata, ricevas poemon de Jennens, kiu petas de li muzikon. Dum tri semajnoj, Händel laboras entuziasme kaj komponas sian majstran oratorion "La mezio".
Marseljezo (25-a de aprilo de 1792)
Dum la Franca Revolucio, la reĝo de Francio deklaras militon al Aŭstrio kaj Prusio. La urbestro de Strasburgo, Frederic DIETRICH, revoluciema aristokrato, petas al juna kapitano Rouget DE LISLE kanton por la rejna armeo. Inspirita de la auditaj sloganoj, Rouget komponas tekston kaj muzikon de Marseljezo, kiu estis lia nura sukcesa verko.
Batalo de Waterloo (18-a de junio de 1813)
Napoleono la 1-a de Francio fuĝas el insulo Elbo kaj restarigas Francan Imperion. En Belgio, brita, prusa, aŭstria kaj rusa armeoj kontraŭbatalas francojn. Napoleono sendas marŝalon Grouchy por eviti, ke la prusoj de Blücher kuniĝu kun britoj de duko de Wellington. Grouchy postkuras prusojn laŭ ordonoj, kaj rifuzas la konsilojn de siaj oficiroj, ke li helpu la imperiestran armeon. Grouchy ne sukcesas halti la prusojn kaj atingas la batalejon kiam la francoj jam estas venkitaj.
Igornay
Igornay estas franca situanta en departemento Saône-et-Loire, regiono Burgonjo-Franĉkonteo.
Sternstunden der Menschheit
Goethe (5-a de septembro de 1823)
Goethe vojaĝas de Karlsbad al Weimar kaj verkas Elegio de Marienbad.
Herrera de Soria
Aktualo
Tradiciaj enspezofontoj estis agrikulturo (cerealoj), ĉefeforstado, kaj transmigra brutobredado (ŝafoj kaj bovoj). Lastatempe funkciado de servoj plej ekgravis, kune kun kultura kaj rura turismo, piedirado tra naturaj lokoj.
Sternstunden der Menschheit
Eko de ora febro en Kalifornio, (januaro de 1848)
John SUTER, eksa sviso, akiras bienegon Nova Helvetia apud rivero Sacramento en meksika Kalifornio. Tie li kreas fabrikojn, kanalojn, fruktarbarojn, vitejojn, kaj riĉegiĝas. Usono akiras Kalifornion. En januaro de 1848, ĉarpentisto James W. MARSHALL informas lin, ke li trovis oron. La novaĵo iras tutmonde. Ĉiuj laboristoj de Suter lasas siajn postenojn por serĉi oron. Miloj da homoj el ĉiu parto okupacias Nova Helvetia. Oni fondas San-Franciskon. Suter batalas ĉe juĝistoj, sed neniam reakiros sian landon.
Piet Mondriaan
Dua Periodo en Parizo
En 1919 Mondriaan reiris al sia malnova ateliero en Parizo. Li rimarkas, ke la kubistoj ne iras la saman radikalan vojon, kiun li elektis; ili ankoraŭ enmetas realecajn elementojn en siajn verkojn. Picasso plu faros tion dum sia tuta vivo. En ĉi periodo M. fojfoje pentras florojn — verŝajne ĉefe vendocele, sed eble ankaŭ por simboli virinon venantan en lian vivon. En 1921 mortis la patro de Mondriaan.
Sternstunden der Menschheit
Unua transatlantika telegrafo (28-a de julio de 1858)
Pro la klopodado de Cyrus W. FIELD, submara kablo komunikas Novlandon kaj Irlandon tra Atlantiko.
Piet Mondriaan
Dua Periodo en Parizo
Okaze de lia 50-a jubileo en 1922 la amsterdama urbomuzeo (Stedelijk museum) prezentis superrigardan ekspozicion de lia verkaro.Sian parizan atelieron M. rearanĝis laŭ la principoj de De Stijl.
Sternstunden der Menschheit
Tolstoj, (oktobro de 1910)
Zweig aldonas akton al preskaŭautobiografia nefinita tragedio de Lev Tolstoj "Lumo brilanta en mallumo".
Camañas
Historio
La zono venis al posedo de kristanoj post la venko de Alfonso la 1-a la Batalema en la batalo de Cutanda. Sed eble la kristanoj perdis ĝin dum la krizo kiu sekvis la morton de Alfonso la 1-a. Nur dum la regado de Alfonso la 2-a de Aragono estis klara dominado fare de kristanoj.
Kolombopoŝto
Fine de la 20-a jarcento
Fine de la 20-a jarcento de tempo al tempo kolombopoŝto estis starigita ĉe specifaj okazoj, sed nur por filatelaj celoj. Tiel la filatela fondaĵo Christchurch okazigis ĉiujare inter 1978 kaj 1984 tian eventon.
Sternstunden der Menschheit
Scott en Suda Poluso (16-a de januaro de 1912)
Norvego Roald Amundsen kaj anglo Scott gvidas konkurantajn ekspediciojn por malkovri Sudan Poluson. Trairinte Antarktion, britoj Scott, Bowers, Oates, Wilson kaj Evans atingas la poluson, sed trovas restaĵojn de la tendaro de Amundsen. La venkitoj retroiras, sed mortas en la vojo.
Leh (urbo)
Leh (en ladaka lingvo kaj tibeta skribo: གླེ་ aŭ སླེ་, Wylie: Gle aŭ sle) estas la kunĉefurbo kaj la plej granda urbo de la unia teritorio Ladako en Barato. Leh, en la distrikto Leh, estis ankaŭ la historia ĉefurbo de la Himalaja Regno Ladako, kies sidejo estis en la Palaco Leh, nome iama loĝejo de la reĝa familio de Ladako, konstruita en la sama stilo kaj ĉirkaŭ en la sama epoko kiel la Palaco Potala en Lasao, Tibeto. Leh estas je altitudo de 3,524 metroj super marnivelo, kaj estas konektita pere de la Nacia Aŭtoŝoseo 1 kiu konektas Srinagar en la sudokcidento kaj Manali, Himaĉal-Pradeŝo, sude pere de la Aŭtoŝoseo Leh-Manali.
Piet Mondriaan
Dua Periodo en Parizo
Lia laŭkomisia verko Komponaĵo kun du linioj estas kulmina. La diagonale pendigita kvarangula pentraĵo ampleksas simple du kruciĝantajn nigrajn liniojn sur blanka fono. La tre zorgeme lokitaj linioj impresas stabilaj malgraŭ la ŝajne nestabile pendanta kadro. Kiel ornamo de la urbodomo de Hilversum (planita de Willem Marinus Dudok), la bildo ne plaĉis al la urbanoj. Pro tio oni vendis ĝin al Amsterdam. En tiu ĉi periodo Mondriaan severe diferencigis liniojn kaj areojn. Linio ĉiam estis nigra, areo estis blanka aŭ ricevis koloron, sed tiam nur ruĝan, flavan aŭ bluan.
Camañas
Aktualo
Bazo de ekonomio estis agrikulturo (cerealoj) kaj brutobredado. Preskaŭ ĉiuj loĝlokoj de la areo perdis loĝantaron laŭlonge de la 20-a jarcento kaj tiukadre ankaŭ en Camañas oni malaltiĝis ĝis nunaj 140 loĝantoj.
Leh (urbo)
Priskribo
En 2002 Leh suferis inundojn pro subitaj pluvegoj, kio mortigis pli ol 100 personojn. Tiaj inundoj kune kun malbone aranĝita urbodisvolvigo ege minacis kaj minacas la malnovan urbon. Montoj ĉirkaŭas la urbon; kaj la altmontara klimato malhelpas la uzadon de la ŝoseoj pro neĝo kaj neĝofando depende de la sezono.
La agrikulturo dependas de hordeo. La akvo por irigacio en Ladako venas el Induso, kiu fluas en marto kaj aprilo kiam la horde-kampoj havas la plej grandan neceson por irigacio.
Sternstunden der Menschheit
Lenino reiras al Rusio (9-a de aprilo de 1917)
Post Rusa Revolucio de Kerenskij, rusaj ekzilintoj deziras reiri. Tamen socialismanoj estas baritaj de la burĝa registaro kaj la fremdaj regnoj. Lenino proponas al germana ambasadisto, ke trajno eksterteritoria veturigu lin kaj liajn 31 kamaradojn de Svisio al Rusio.
Leh (urbo)
Priskribo
Leh havis en 2001 loĝantaron de 27 513. Viroj konstituas 61% de la loĝantaro kaj virinoj 39%, pro granda alveno de ne-lokaj laboristoj, komercistoj kaj registaraj dungitoj. La popolo de Leh estas ĉefe etnaj Tibetanoj, kiu parolas la Ladakan lingvon, nome Tibeta lingvo. Kvankam pli ol duono de la lokanoj estas budhistoj kaj unu triono hinduistoj, la influo de Islamo datas el la epoko de la anekso de Ladako fare de Kaŝmiro, post la Kvina Dalai-lamao klopodis invadi Ladakon el Tibeto en la 17-a jarcento. Ekde tiam, estis plua migrado el la Kaŝmira Valo ĉefe pro komerco kaj poste pro translokigo de turismo el la Kaŝmira Valo al Ladako, kiu ricevas tre grandajn nombrojn de turistoj konsidere sian grandon. En 2010, ĉirkaŭ 77 800 turistoj alvenis al Leh.
Piet Mondriaan
Renovigo en New York
En la jaro 1938 iris al Londono. Post kiam bombo trafis lian parcelon li translokiĝis al New York. Strebante al renovigo, siajn principojn li rompis. Koloroj pli forte revenis en liajn verkojn, kaj kelkaj bildoj eĉ tute ne havas nigrajn liniojn.
Kolombopoŝto
Dum la 21-a jarcento
De tempo al tempo aŭdiĝas ke leterkolomboj estas tre efike uzitaj en la limregionoj ĉirkaŭ Nederlando kiel drogaĉtransportiloj.
Camañas
Aktualo
Kiel altiraĵoj menciindas la preĝejo kaj ĉefe la malfruromanika ermitejo de la Virgen del Consuelo, la ruinoj de la kastelo ktp.
Kolombopoŝto
Dum la 21-a jarcento
RFC 1149 kaj RFC 2549 estas, almenaŭ teorie, (kiel ŝerco elpensita) normo por uzi la kutiman interretprotokolon komunikante per leterkolomboj. Fakte ne nur teorie: la 28-an de aprilo 2001 testo estis farita en Bergen por transporti verajn IP-pakaĵojn. Entute 4 pakaĵoj estis transportitaj dum ĉirkaŭ 1,5 horoj (ping-tempoj kutime temas pri milonoj ĝis dekonoj da sekundoj).
Filatelo
Kolombopoŝto estas malgranda randfako de la filatelo. Oni povas konsideri ĝin fermita kampo, ĉar nuntempe kvazaŭ ne plu ekzistas kolombopoŝto. Ekzistas nur malmultaj fakuloj, kaj do ankaŭ malmulte da fakbibliografio. Unu el la plej gravaj fakuloj estas Salvador Bofarull. Ĉar ne plu ekzistas kolombopoŝtleteroj el la 19-a kaj 20-a jarcentoj, maloftegas nuraj kolombopoŝtkolektoj.
La plej multaj kolombopoŝtkolektoj limiĝas pri la epoko de la germanfrancia milito ĝis la dua mondmilito. Tre ŝatataj estas la kolombogramoj de la pariza aerostata poŝto pro sia granda signifo por la poŝthistorio kaj ankaŭ la aventurriĉa historio de la leteroj..
Pro la malgranda kvanto kaj tial altega kosto, la kolombopoŝtmarkojn povas enkolektigi nur malmultaj filatelistoj. Kolombopoŝtleteroj el la mondmilitoj estas ŝatata maloftaĵo en militpoŝtkolektoj.
Arto
Kolombopoŝto troveblas en arto. Ĉefe dum la romantiko, kiam la disvastiĝo de leterkolomboj grandiĝis, oni trovas tian motivon. La eble plej fama ekzemplo estas la poemo La kolombopoŝto de Johann Gabriel Seidl, sonigita de Franz Schubert. Kiel ŝajne lasta kantkomponaĵo de Schubert ĝi estis post ties morto publikigita en la kantaro Cignokanto.
Aldone al motivo en poezio kaj muziko kolombopoŝto estas ĉefe motivo por arta kreado de poŝtmarkoj. Tiuj poŝtmarkoj ne estas devige kolombopoŝtmarkoj; ankaŭ aliaj poŝtmarkoj estas ofte ornamita de leterkolombo. La plej ofta motivo estas leterkolombo kun letero enbeka. La unua poŝtmarko sur kiu troviĝis leterkolombo estas la bazela kolombo. Ĝi estis eldonita la 1-an de julio 1845 en la kantono Bazelo. Ĝi estis kreita de la arkitekto Melchior Berri. La kolombo estis stampita kaj tial iom elstaras el la poŝtmarka papero. La poŝtmarko estis farita trikolora: nigra, blua kaj karmina, kaj estas do ankaŭ la unua plurkolora poŝtmarko en la mondo.
La unuaj germanaj poŝtmarkoj sur tiuj estas bildigitaj leterkolombo estis ankaŭ la unuaj flugpoŝtmarkoj de Germanio: ili estis eldonitaj la 10-an de junio 1912 kiel poŝtmarkserio de tri valoroj. Kreis la poŝtmarkojn la profesoro Kleunkens. Poste germanaj flugpoŝtmarkoj ricevis surprintaĵon de la nomo de la transportonta avio Gelber Hund (flava hundo) kaj la mallongigon E.EL.P ("Ex Est Luftpost", tio estas flugpoŝto).
Piet Mondriaan
Renovigo en New York
En siaj lastaj vivojaroj Mondriaan prenis inspiron el la ritmo de la bugivugi-muziko. Lia verko Broadway Boogie Woogie, kiun montras San Francisco Museum of Modern Art, estas grava orientilo en la skolo de la abstrakte geometria pentrado.
En la jaro 1944 Mondriaan mortis 72-jara pro pulminflamo. Lia restaĵo estis enterigita en la tombejo Cypress Hill Cemetery de New York. (daŭrigota)
Citaĵo
"'Kion mi volas esprimi en mia verko? Nenion alian ol kion alstrebas ĉiu alia artisto: atingi harmonion per ekvilibro de la rilatoj de linioj, koloroj kaj areoj, sed nur en la maniero plej klara kaj forta.'"
Belorado
Geografio
Ĝia municipa teritorio okupas totalan areon de 133,41 km² kaj laŭ la demografia informo de la municipa censo fare de la INE en 2021, ĝi havis 1 754 loĝantojn. Ĝi perdis loĝantojn dum la 20-a jarcento pro migrado al urbaj areoj, kiel ja okazis en multaj loĝlokoj de la regiono, kaj preskaŭ duoniĝis ekde la 1960-aj jaroj.
Historio
La areo apartenis unue al la Regno Kastilio. En Mezepoko okazis reloĝado fine de la 9-a jarcento, en landlima areo inter Kastilio kaj Navaro. Tiukadre oni konstruis kastelon sur monteto kaj la loĝloko (iam sur la valo) estis translokigita ankaŭ sur la monteto. Belorado disvolviĝis danke al la vojkruciĝo inter la agrikultura valo kaj la brutobreda montaro.
En la 10-a jarcento, la unua grafo de sendependa Kastilio, dankema pro sia liberigo en Belorado (laŭ la Poema de Fernán González), havigis al la urbo privilegio okazigi bazaron lunde, kutime kiu ankoraŭ okazas ĉe la Placo kaj ties portikaro.
En 1116, Alfonso la 1-a (reĝo navar-aragona), havigis foruon kaj ankaŭ tiam oni agnoskas la privilegion okazigis la bazaron; tiukadre estis jam grava la juda komunumo ĉe la kastela kvartalo. Ankaŭ la reĝo Pedro la 1-a favoris la lokon, sed li malvenkis en enlanda kaj interfrata milito; rezulte la venkinta dinastio malfavoris la lokon kaj speciala la judaron, kiu devis elmigri, kio rezultis en urba dekadenco. La forpelo de la judoj el Hispanio, dekretita de la Katolikaj Gereĝoj, pliigis la dekadencan situacion. Tamen restis novkristanoj kaj posteulaj nobeloj kaj gravuloj, inter kiuj elstaris bankisto Simón Ruiz, sciencisto Hipólito Ruiz kaj instruisto.
En 2015 aprobis Unesko ampleksigon de la Jakoba Vojo kaj oni inkludis Belorado-n kiel asocia elemento en ties norda sektoro.
Aktualo
Tradiciaj enspezofontoj estis agrikulturo (cerealoj) kaj brutobredado (ŝafoj). Lastatempe plej ekgravis kultura kaj rura turismo, ekzemple piedirado tra naturaj lokoj. Inter vidindaĵoj menciindas la preĝejoj de Sankta Maria kaj de Sankta Petro kaj la ermitejo, la Konvento de Nuestra Señora de Bretonera, la placo, la teatro, la ponto, restaĵoj de la kastelo kaj murego, grotoj ktp.
Bildvortaro
Bildvortaro estas vortaro, kiu klarigas - precipe - objektojn per bildoj. Tiaj vortaroj bone estas uzeblaj por homoj, kiuj pli facile memorigas nomojn de aferoj, se oni povas ilin ligi al bildo. Sed ili ankaŭ ebligas trovi vorton por objekto kies nomon oni ne konas, sed pri kiu oni scias en kia medio ĝi troviĝas.
Pozzuolo Martesana
Najbaras la komunumoj Inzago, Cassano d'Adda, Gorgonzola, Bellinzago Lombardo, Melzo kaj Truccazzano.
Teologio praktika
La Teologio praktika referencas kaj inkluzivas la diversajn instruojn koncernantajn la diversajn kristanajn ekleziajn aktivecojn kaj agadojn (liturgio, moralo, katekizado, predikado, humilio ktp) kaj esploras pri la kialoj kaj motivaĵoj de tiuj pratikadoj.
Tiu teologio enkondukas la studenton-esploriston:
Ĉe la fino de la studo-esploro la pastoro, aŭ katolika sacerdoto, aŭ popo aŭ kiu ajn religia porreligia aganto kapablas (laŭstatute):
William Moseley
William Peter Moseley (naskiĝis la 27-an de aprilo 1987, do nun -jara) estas angla aktoro, konata pro siaj roloj kiel Peter Pevensie en la filmserio La Kronikoj de Narnio kaj princo Liam en la televida serio The Royals ("la reĝa familio").
Vivo
Moseley naskiĝis en la vilaĝo Cotswolds de Sheepscombe, Gloucestershire, Anglio. Li estas filo de Juliette (naskita Fleming) kaj Peter Moseley, kinematografo. Moseley estas la plej aĝa de tri infanoj; liaj gefratoj estas Daisy Elizabeth Moseley (naskita en 1989) kaj Benjamin Hugh Moseley (naskita en 1992). Moseley vizitis la bazlernejon de Sheepscombe de septembro 1991 ĝis julio 1998 - en la lasta jaro li 11-jaraĝa aperis kiel nenomita knabo en la televida filmo Cider with Rosie. Moseley tiam daŭrigis sian edukadon en kolegioj Wycliffe kaj poste en Downfield. Kvankam tiam en 2004 kaj 2005 li ofte malĉeestis la lecionojn, ĉar li filmis La Kronikoj de Narnia: La Leono, la Sorĉistino kaj la Ŝranko, li tamen sukcesis bone kaj finis ĝustatempe.
Teologio praktika
La temoj preferataj
Temas pri temoj elmerĝantaj el la “praktikoj”
23318 Salvadorsanchez
23318 Salvadorsanchez estas asteroido de la ĉefa asteroida zono malkovrita la de la hispana kataluna astronomo Jaume Nomen elde la Observatorio de La Ametlla de Mar (Katalunio, Hispanio).
Kalkulita por la epoko 2457600.5 ( TDB), ĝia orbita granda duonakso estis 3,19519142, ĝi do tiam orbitis 719 350 km cis la arbitra limo de 3,2 AU inter la meza kaj la ekstera asteroida zono.
Nomo
Ĝi estis nomita en honoro de la hispana astronomo Salvador Sánchez, fondinto kaj ĝenerala direktoro de la Observatorio de Majorko. Lia entuziasma sindonemo al observa astronomio, speciale al la observado de asteroidoj kaj kometoj, revigligis la intereson kaj observojn por tiuj korpoj en Hispanio post la morto de la astronomo Josep Comas i Solá.
1448
En la jaro 1448 post Kristo okazis, interalie:
Elemér Hetényi
Elemér Hetényi [hete:nji] - en hungara kutima vortoordo HETÉNYI Elemér - estis hungara aktoro, reĝisoro kaj pedagogo naskiĝinta en Ádánd en 1866 kaj mortinta en Koloĵvaro en 1943.
Kariero
Li debutis en 1889 en Mosonmagyaróvár en trupo de György Völgyi kaj ĝis 1903 li ludis en diversaj vaganttrupoj. Li dungiĝis al la trupo de Jenő Janovics de Szeged, poste de Koloĵvaro, kies li estis ano 18 jarojn. En 1921 li ludis en Oradea ĉe Lajos Parlaghy. En 1924 li establis aktorlernejon samloke. Inter 1926 kaj 1928 li estis ĉefreĝisoro de la trupo de Mihály Szendrey (Arad–Temesvár). La 1-an de aŭgusto 1935 li malfermis aktorlernejon en Kluĵo, kaj li tie aperis lastfoje en scenejo la 12-an de septembro 1940 okaze de la festa spektaklo de adiaŭ de la teatro Thália.
(19841) 2000 SO280
(19841) 2000 SO280 estas asteroido de la asteroida zono malkovrita la en la kadro de la kampanjo "LINEAR" (Lincoln Near-Earth Asteroid Research) elde la situejo de Socorro de la Laboratorio Lincoln (Nov-Meksiko, Usono).
Béla Zalányi
ZALÁNYI Béla [zalanji] estis hungara paleontologo. Li naskiĝis en Szászváros la 26-an de junio 1887 kaj mortis en Budapeŝto la 9-an de oktobro 1970.
Biografio
En 1905 Béla Zalányi komencis studi la en Universitato de Koloĵvaro, poste daŭrigis siajn studojn en Budapeŝto (1906–1910), kie li havigis diplomon de instruisto pri biologio-geografio. Li komencis siajn paleontologiajn esplorojn en 1912 kiel kunlaboranto de la Geologia Instituto, post unu jaro li doktoriĝis. Inter 1911–1951 li estis mezlerneja instruisto en Budapeŝto, ekde 1951 denove esploristo de la Geologia Instituto. Li kandidatiĝis en 1952 antaŭ la Hungara Scienca Akademio.
Vertebraro
La vertebraro (latine Columna vertebralis), ankaŭ nomata spino, estas la skeleta elemento de la vertebruloj (do ankaŭ de la homoj), kiu ligas la gambojn, brakojn plus la kapon, kaj portas la plejparton de la korpa pezo.
La partoj de la vertebraro de homo
Ĉe la homo la vertebraro, konsistas el 33 ĝis 34 vertebroj kaj - inter ili - la intervertebraj diskoj. Tiuj strukturoj stabiliziĝas per ligamentoj kaj la etaj vertebraj artikoj.
La vertebroj de homo dividiĝas al 7 kolaj aŭ nukaj, 12 torakaj, 5 lumbaj, 5 sakraj kaj 4-5 kokcigaj. Responde al tio, ankaŭ la diversaj partoj de la vertebraro (de supre suben) nomiĝas kola vertebraro, toraka vertebraro kaj lumba vertebraro. Tiu sistemigo validas por ĉiuj mamuloj ... de muso ĝis ĝirafo. La vertebroj sakraj kaj kokcigaj estas kunkreskintaj kaj tial ofte nomiĝas "falsaj vertebroj".
[[Dosiero:Gray 111 - Vertebral column-coloured.png|eta|maldekstra|100px|Vertebraro de la homo
]]
Kolvertebraro
kun 7 vertebroj, el kiuj C1 ("atlaso"), C2 ("akso") kaj C7 elstaras. C1 kaj C2 konsistigas la kapturnigan artikaron.
Malfermita spino
La malfermita spino, latine spina bifida, estas denaska nenormalaĵo, kiun igas malperfekta fermado de neurala tubo, iuj torakaj vertebroj ne povas ĉirkaŭigi la spinon, sed ili restas malfermite. Se la aperturo estas sufiĉe granda, la spino igas eksteren. La spino povas havi kruston kun likvaĵo. Aliaj anomalioj estas la anankefaleco, kiu signifikas, ke la cerbo aŭ iaj de ĝiaj partoj malestas; kaj la hernio de cefalo, alie encephalocele.
Irbid
Irbid (arabe أربد), nomata dum la antikvo Arabella, estas la tria plej granda urbo de Jordanio, kun 350.645 loĝantoj (popolnombrado de 2004). Ĝi estas administra centro de la Irbida Provinco.
Irbid situas ĉirkaŭ 70 km norde de Amano.
Universitata urbo
En Irbid situas pluraj altlernejoj kaj universitatoj, el inter kiuj la plej gravaj estas la tradicia Jarmuk-Universitato kaj la Jordania Universitato de Scienco kaj Teknologio.
(113681) 2002 TL110
(113681) 2002 TL110 estas marsrenkonta asteroido malkovrita la en la kadro de la astronomia kampanjo Near Earth Asteroid Tracking (NEAT) elde la stacio de Maui de la reto GEODSS sur la monto Haleakalā (Havajo, Usono).
Orbito
Ĝia estas proksima de la orbita resonanco 3:5 kun Marso.
Ĝia discentra orbito ekstere tanĝas tiun de Marso proksime de sia malsuprenira nodo; ĝia marsa MOID estas 0,0543 astronomia unuo, tie estas 8,123 milionoj da km.
Lidón
Lidón [liDON] estas vilaĝo kaj municipo de la provinco Teruelo (nordorienta Hispanio), nome en la suda komarko Komunumo de Teruelo, kies komarka ĉefurbo estas la provinca ĉefurbo mem, Teruelo. Ŝajne la loknomo Lidón deriviĝis el "litonero", loka nomo de la arbo Celtis australis, kio povus rezulti en Celtidejo aŭ Urtikarbejo; tiukadre aperas branĉeto de tiu arbo en la municipa blazono.
Geografio
Ĝi estas je 51 km de Teruelo, provinca ĉefurbo. Ĝi estas nordokcidente de Visiedo kaj nordoriente de Argente tra kiuj oni povas komuniki kun la cetero de la komarko.
Historio
La zono venis al posedo de kristanoj post la venko de Alfonso la 1-a la Batalema en la batalo de Cutanda. Sed eble la kristanoj perdis ĝin dum la krizo kiu sekvis la morton de Alfonso la 1-a. Nur dum la regado de Alfonso la 2-a de Aragono estis klara dominado fare de kristanoj.
Ĝi estis domaro de la mezepoka Komunumo de Teruelo kaj, poste, teritorio de la familioj Marzo kaj Marqués de Cañada, kio lasis restaĵojn en la arkitektura heredo.
Aktualo
Bazo de ekonomio estis agrikulturo (cerealoj) kaj brutobredado. Preskaŭ ĉiuj loĝlokoj de la areo perdis loĝantaron laŭlonge de la 20-a jarcento kaj tiukadre ankaŭ en Lidón oni malaltiĝis ĝis nunaj 54 loĝantoj.
1449
En la jaro 1449 post Kristo okazis, interalie:
36-a jarcento a.K.
La 36-a jarcento antaŭ nia erao, ankaŭ nomata antaŭ Kristo (a.K.), komenciĝis la 1-an de januaro 3600 kaj finiĝis la 31-an de decembro 3501 antaŭ nia erao.
Eventoj
La listo de eventoj en la jarcento kompreneble ne kompletas, sed nur celas doni unuan impreson pri la tiutempa disvolviĝo de la homa kulturo.
Tiktaliko
Ĝi havis skvamojn, membranajn naĝilojn, brankojn, sed tiujn ne kovris operkulo, kiel ĉe la nunaj fiŝoj. La kapo estas plata kaj triangula (kiel ĉe krokodiloj), la okuloj sidis sur la kaposupro (el tio oni konkludas, ke ĝi vivis en malprofunda akvo). La plej grandan surprizon kaŭzis la apero de kolorudimentaĵo, kiun oni ĝis nun ne atentis ĉe fiŝoj. Ĝi havis akrajn dentojn, tiel ĝi estis verŝajne karnovoranto, rabobesto.
La naĝiloj estis ostaj kaj povis servi eĉ por apogo de la besto okaze de kapolevo el la akvo. Ĝi ne estis fakte surtera besto, ĉar ne evoluis ĉe ĝi la por tio necesa pelva kaj ŝultra zonoj. La brustaj naĝiloj havis ne nur ostojn, sed kartilagojn, tiel ili jam tre similas al primitivaj antaŭaj membroj de la unuaj surteraj bestoj.
Tiktaliko estas pruvaĵo por tio, en kiu evolua ordo aperis proprecoj de surteraj vertebruloj (kvarpieduloj) ĉe kartilagaj fiŝoj, antaŭ ol elevoluis la unuaj amfibioj kiel Acanthostega kaj Ichthyostega.
vidu ankaŭ: Panderichthys
Cordesse
Cordesse estas franca situanta en departemento Saône-et-Loire, regiono Burgonjo-Franĉkonteo.
Ĝiaj loĝantoj nomiĝas Cordessiens.
Le Placard
Le Placard (france : “La ŝranko”) estas franca komedia filmo de Francis Veber aperinta en 2001.
Intrigo
François Pignon, kontisto en fabriko de kaŭĉuko, havas tedan vivon. Plie, li ekscias, ke li baldaŭ estos maldungita. Sed lia nova najbaro havas ideon por savi lian laboron: tiu konsilas al François, ke li kredigu, ke li estas samseksemulo. La pririgardo de aliuloj ŝanĝiĝos…
Takamitsu Ota
Takamitsu Ota (太田 貴光, n. ) estas japana futbalisto.
Li futbalis ĉe Fujitsu, Toyota Motors, Shimizu S-Pulse, Consadole Sapporo kaj Jatco TT.
Gyulaháza
Gyulaháza estas vilaĝo en Hungario, en regiono Norda Ebenaĵo, en departemento Szabolcs-Szatmár-Bereg en subregiono de Kisvárda. La loknomo signifas: domo de Julio.
Situo
Gyulaháza situas sur ebenaĵo, sub monteto nur 139 m-ojn alta, laŭ traira flankovojo. Kisvárda troviĝas 12, Vásárosnamény 18, Baktalórántháza 19, Dombrád 22, Nyíregyháza 40 km-ojn.
Historio
La unua skriba mencio pri la vilaĝo aperis en 1462, tiam la kampoj apartenis al familio "Gyulaházy". En 1823 incendio okazis. Gyulaháza longe havis la titolon grandvilaĝo. Vilaĝservoj estas infanĝardeno, lernejo, biblioteko, kulturdomo, kuracejo, dentokuracejo, policano, naĝejo, restoracio.
Euphorbia canariensis
Euphorbia canariensis, ofte konata kiel Kanaria eŭforbio, estas sukulenta planto de la genro Euphorbia kaj familio Euphorbiaceae, endemia de Kanariaj insuloj. Ĝi estas la planta simbolo de la insulo Gran Canaria.
La kanaria eŭforbio estas sukulenta arbusto, kreskanta al inter 3 kaj 4 metroj alta. Ĝi estas formita de karnaj kvadrataj aŭ pentagonaj trunkoj kaj aspektas kiel kaktoj. La folioj kreskas en grupoj de tri aŭ kvar kaj havas interne-turnantajn dornojn de 5 ĝis 14 milimetroj longaj. Ĝi produktas ruĝecajn verdajn florojn. Ĝi toleras la temperaturon al -2 °C. La latekso, kiu enhavas diterpenojn, estas venena.
La specio troviĝas sur la mallarĝa marborda zono, de marnivelo ĝis 1,100 metroj en Kanariaj insuloj.
30928 Jefferson
30928 Jefferson estas malgranda hela asteroido de la asteroida zono malkovrita la de la belga astronomo Eric Walter Elst elde la Observatorio La Silla en Ĉilio.
Nomo
Ĝi estis nomita en memoro de Thomas Jefferson (1743–1826), tria prezidanto de Usono kaj ĉefa aŭtoro de la Usona Deklaro de Sendependeco de 1776. Homo de la Klerismo kaj de granda intelekta povumo, li estas honorita ankaŭ pro la Virginia Statuto por Religia Libereco (1779).
La Haye-le-Comte
La Haye-le-Comte estas franca situanta en departemento Eure, regiono Normandio.
Ĝiaj loĝantoj nomiĝas Haye le Comtois.
Historio de la teksto
Historio de la teksto aŭ ankaŭ teksta kritiko, en filologio estas la kritiko pri la teksto kies celo estas alproksimigi tekston plej eble al sia originan formon, nome al tiu de la aŭtoro.
La historio de la teksto koncernas ĉiun tekston, ekde tiu literatura al muzika. Tiu kritiko bezonas aliajn sciencajn kampojn, inter kiu la historion, literaturon kaj filozofion subkuŝantajn en la teksto mem. Kaze de literatura teksto, celo de la historio de la teksto estas malkovri la eldonon de la teksto, laŭeble kritikan eldonon.
Historiaj alestiĝoj de la tekniko restaŭradi tekstojn
Ĉirkaŭ la fino de 18-a jarcento, danke al progreso de la filologio, de la formala tekniko kaj de la ellaborado de referencoj kaj raciaj modeloj, fakulo de tiu scienco leviĝis, eĉ pli konscie, al la rango de historiisto de la transdono de la libro koncernata.
Fazoj de tiu esplora scienco
Hodiaŭ ekzistas manlibroj kiu preparas ĉiam pli perfekte al tiu scienco-arto.
Nobuyuki Takada
Nobuyuki Takada (高田 信行, n. ) estas japana futbalisto.
Li futbalis ĉe Shimizu S-Pulse.
(19842) 2000 SU298
(19842) 2000 SU298 estas asteroido de la asteroida zono malkovrita la en la kadro de la kampanjo "LINEAR" (Lincoln Near-Earth Asteroid Research) elde la situejo de Socorro de la Laboratorio Lincoln (Nov-Meksiko, Usono).
(37790) 1997 UX26
(37790) 1997 UX26 estas malgranda, ne tre hela troja asteroido de Jupitero, malkovrita la far'de la teamo de la kampanjo Uppsala-DLR Trojan Survey (UDTS), elde la La Silla (Ĉilio).
Ĝi orbitas proksime de la punkto de Lagrange L4 de la sistemo Suno-Jupitero, do estas ano de la tiel nomata « Greka Tendaro ».
Ŝurikeno
Ŝurikeno [japane 手裏剣 ŝuriken, kaŝita manarmilo) aŭ ĵetponardo estas kolekta nomo por mallongaj japanaj ĵetarmiloj. Plej konataj ekzemploj por ŝurikeno estas la (publike nomata) „ĵet-stelo“ aŭ „ninĵastelo“, kiuj ofte aperas en holivudaj filmoj, temantaj kun japana batalanto.
La ŝurikenoj havas diversajn formojn de plata stelo tra klingoforma ĝis boltoforma (bo-ŝurikenoj) ĵetarmilo. La eĝoj kaj pintoj de la ŝurikenoj estas akraj, trapikaj.
Oni portis la ŝurikenojn en kaŝitaj poŝoj, dum la boŝurikenoj ofte en la zono (nomata Obi). La ĵeto de ŝurikeno povas esti morta ene de kelkaj metroj kaj fare de sperta batalisto. Oni kelkfoje preparis la klingojn eĉ per veneno aŭ ĉevala sterko, tiel la ebla travivinto poste mortis pro sekvoj de la venenado, infektado.
En plimulto de la landoj, aĉeto, uzo de la ŝurikenoj estas leĝe reguligita. La ŝurikeno estas laŭ leĝo – en multaj landoj- armilo.
La plat- kaj stelformaj ĵetklingoj havas meze truon, kiu dum flugo eldonas alt-susuran sonon, kio timigas la kontraŭulon.
La bio-ŝurikeno estis antaŭbildo por la flugsago de la unua mondmilito.
Sankt Veit an der Glan
Sankt Veit an der Glan (jen germane, slovene Št. Vid ob Glini) estas komunumo de Aŭstrio. Ĝi apartenas al la federacia lando Karintio kaj estas la administra cntro de samnoma distrikto Sankt Veit. Fine de en la komunumo vivis.
Kreta maro
La Kreta Maro (en greka: Κρητικό Πέλαγος, Kritiko Pelago) estas la suda parto de la Egea Maro, nome unu de la bordomaroj de la Mediteraneo. Ties limoj estas:
Tiu bordomaro estas ligata okcidente, kun la Ionia Maro, tra la markolo Elafoniso; kaj norde kun la Mirtoa Maro kaj la propra Egea Maro.
Cumo
Cumo estas finita floraro, en kiu la ĉefakso finiĝas per floro, male al nefinitaj floraroj kies la ĉefakso kreskas (teorie) senfine. Sub la unua floro aperas branĉoj finiĝantaj per floroj, sub kiu ree aperas aliaj branĉoj, kaj tiel plu. Male al nefinitaj floraroj kiuj estas alcentraj, la cumoj estas elcentraj, tio signifas ke la centraj floroj elvolviĝas unue.
Laŭ la branĉiĝo, oni distingas plurajn specojn de cumoj:
Pluraksa cumo
Ĉe pluraksaj cumoj, el ĉefakso kreskaj pli ol du branĉoj sub la pinta floro, kiuj mem branĉiĝeblas sammaniere. Ekzemple, eŭforbio.
Unuaksa cumo
Ĉi kaze, el ĉefakso kreskas nur unu branĉo, kiu mem portas unu branĉon, ktp. Laŭ la branĉiĝa direkto, oni distingas du specojn de unuaksaj cumoj:
Skorpia cumo
La floraro, estas forme de vosto de skorpio, pro tio ke la branĉigo estas ĉiuj samflanke. Ĉiuj brakteoj estas ene de la kurbo, kaj la floroj ekstere. La skorpia cumo estas tre tipa de la familio boragacoj, ekzemple la neforgesumino. Oni povas nomi ĝin cincino.
Helica cumo
Ĉi kaze la branĉiĝoj okazas alterne sur unu flanko kaj la alia, pro tio la floraro similas al helico. Ofte, la aksoj estas rektiĝoj, daŭrante la ĉefakso, tiel similante al grapolo. La malsameco kun la grapolo estas videbla, ĉar la floroj estas aliflanke de la brakteoj dum ĉe grapolo la floroj estas ĝuste sur la brakeoj. Oni povas nomi ĝin bostriko.
Kunmetitaj floraroj
La cumoj povas esti en kunmetitaj floraroj. Ekzemple, la tirso estas grapolo de cumoj.
(9966) 1992 ES13
(9966) 1992 ES13 estas asteroido de la asteroida zono, malkovrita la en la kadro de la "Enketo de Upsalo-ESO pri Asteroidoj kaj Kometoj" (Uppsala-ESO Survey of Asteroids and Comets, aŭ "UESAC"), elde la Observatorio La Silla, en Ĉilio.
Listo de Sovetaj kaj Rusaj homportantaj kosmaj misioj
Ĉi tio estas listo de homportantaj kosmaj misioj faritaj de Sovetunio kaj ĝia posteulo, la Rusa Kosma Agentejo. Ĉi tiu misioj apartenas al la kosmaj projektoj Vostok, Vosĥod, kaj Sojuz.
Notoj
1 Komercaj kosmonaŭtoj aŭ aliaj "pasaĝeroj".
<br style="clear: left"/>
Pierrefitte - Stains (Tramtrajno en Francilio)
Pierrefitte - Stains estas haltejo de Eksprestramo 11, situanta en komunumo Pierrefitte-sur-Seine, apud Stains, en departemento Seine-Saint-Denis, regiono Francilio.
La haltejo situas apud branĉo al Fervojo Grande Ceinture de Parizo, uzata por frajto.
Pradalunga
Pradalunga estas komunumo de Italio. Ĝi situas en la provinco Bergamo de la regiono Lombardio. Fine de en la komunumo vivis. Najbaras la komunumoj Albino, Cenate Sopra, Nembro kaj Scanzorosciate.
Kristanisma patrono de la komunumo estas la sanktulino Barbara, kies religia memortago sekve estas la komunuma festotago.
Duruelo de la Sierra
Duruelo de la Sierra [duRŬElo delaSJEra] estas municipo de Hispanio, en la regiono Kastilio kaj Leono, nordokcidente de la provinco Sorio kaj en la Komarko Pinares (Komarko Pinaroj) en la nordokcidento de la provinco. La loknomo Duruelo de la Sierra estas etimologie komprenebla kiel Doŭreto de la Montaro, kiel diminutivo de la rivero Doŭro kaj tiurilate estas du kunfluantaj branĉoj de rivero ĉe pino en la la municipa blazono.
Cincino
Cincino (ankaŭ alterna unucumo, helicoida cumo kaj zigzaga cumo ; cincinnus) estas unuflanka infloresko, ĉe kiu ĉiu generacio de flora ŝoso estas en malsama ebeno.
Duruelo de la Sierra
Ĝi estas en la montaro Urbión, kiu estas la nomo kiun ricevas enirante en la provinco Sorio la montoj kiuj formas parton de la Iberia Sistemo, kie estas la monto Urbión, kiu estas la plej alta pinto de la municipo kun 2 228,76 m. El tiu areo elfluas unu de la plej gravaj grandriveroj de Iberio: nome la rivero Doŭro, kiu en siaj unuaj 26 km malsupreniras pli ol 800 m de disnivelo, kaj ĉe la urba kerno venas al ĝi la rivero Triguera.​
Geografio
Ĝia municipa teritorio okupas totalan areon de 44,84 km² kaj laŭ la demografia informo de la municipa censo fare de la INE en 2021, ĝi havis 1 066 loĝantojn. Ĝi perdis loĝantojn dum la dua duono de la 20-a jarcento pro migrado al urbaj areoj, kiel ja okazis en multaj loĝlokoj de la regiono, fakte perdis preskaŭ 500 loĝantojn el la 1970-aj jaroj, kvankam dum la unua duono de la jarcento ĝi akiris milon da loĝantoj.
Cincino
Ĝi estas derivata de dikotoma cumo, ĉe kiu nur unu el la flankaj branĉoj kreiĝas, nome alterne dekstre kaj maldekstre la flanka akso kun floro aldoniĝas. Se la flanka akso estas ĉiam sur la sama flanko, tiam tio estas bostriko.
Duruelo de la Sierra
Geografio
Ĝi distas 51 km de Sorio, provinca ĉefurbo. Ĝi estas inter Covaleda oriente kaj Regumiel de la Sierra occidente.
En ĝia teritorio inklude en la Reto Natura 2000 estas la Loko de Komunuma Intereso konata kiel Riberas del Río Duero y afluentes, okupanta 48 hektarojn, nome 1 % de la teritorio, la Loko de Komunuma Intereso konata kiel Sierras de Urbión y Cebollera, okupanta 817 hektarojn, nome 18 % de la teritorio kaj la Birdoprotekta Areo ZEPA konata kiel Sierra de Urbión, okupanta 817 hektarojn, nome 18 % de la teritorio.
Cincino
Varianto
Varianto estas duobla cincino. Tiu havas la unuan disbranĉiĝon ambaŭflanke de la ĉefa akso kaj ceterajn kiel simpla cincino.